
Narvas Kangelaste prospekt lõik 2 asuva maa-ala osa 

tasuta kasutusse andmine (Narva linn, Kangelaste prospekt 15 korteriühistu)

1. ASJAOLUD JA MENETLUSE KÄIK

Narva linn, Kangelaste prospekt 15 korteriühistult, registrikood 80159068, laekus Narva Linnavalitsuse Linnamajandusametile taotlus, milles palutakse anda tasuta kasutusse Narvas Kangelaste prospekt lõik 2 (katastritunnus 51102:001:0122, transpordimaa 100%) kinnistul asuva maa-ala osa üldpinnaga 35,0 m2 maja elanikele parkimisplatsi rajamiseks.
Käesoleval ajal kasutab Narva linn, Kangelaste prospekt 15 korteriühistu tasuta Narvas Kangelaste prospekt lõik 2 asuvat maa-ala osa üldpindalaga 75,0 m² 13.07.2017 maa-ala osa tasuta kasutamise lepingu nr 1/806-M alusel. 

Lisapindala on vajalik heakorrastamiseks parkimisplatsi ehitusprojekti raames.
Parkimisplatsi rajamistöid korraldab KÜ KANGELASTE 15 ise ja omal kulul. 
Narva linn, Kangelaste prospekt 15 korteriühistu kohustub tagama kasutusse taotletava maa-ala heakorra.
Narva linn, Kangelaste prospekt 15 korteriühistu taotlust arutati Narva Linnavalitsuse linnavarakomisjoni koosolekul 03.07.2018. a (protokoll nr 8) ning otsustati:
1. Nõustuda Narva linn, Kangelaste prospekt 15 korteriühistu taotlusega ja soovitada anda Narva linn, Kangelaste prospekt 15 korteriühistule, registrikood 80159068, avalikku enampakkumist korraldamata määramata ajaks tasuta kasutusse Kangelaste prospekt lõik 2 (katastritunnus 51102:001:0122, transpordimaa 100%) kinnistul asuva maa-ala osa üldpinnaga 35,0 m2 maja elanikele parkimisplatsi rajamiseks. 
2. Narva Linnavalitsuse Linnamajandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD ALUSED
2.1. Narva Linnavolikogu 17.03.2005. a määruse nr 14/52 “Linnavara kasutusse andmise kord” (edaspidi ka Kord) § 7 lg 2 ja § 7 lg 2 p 6 sätestatu alusel võib linnavara korteriühistule või korteriomanike ühisusele linna omandis olevad maa-alad, mis antakse kasutusse korteriühistule või korteriomanike ühisusele parkimisplatsi, jäätmekonteineri paigaldamiseks määramata ajaks tasuta kasutusse anda linnavalitsuse korraldusega. 

2.2. Korra § 46, § 46 lg 4 alusel avaliku enampakkumiseta või eelläbirääkimistega pakkumiseta võib anda kasutusse linnavara Korra § 7 lg 2 nimetatud subjektidele.
2.3. Korra § 47 sätestab, et linnavara enampakkumiseta kasutusse andmise otsustus võetakse vastu Korra § 5 (§ 5 lg 1 p 3; alapunkt b) alusel. 

2.4. Korra § 49 kohaselt sõlmib linna nimel kasutuslepingu kohaliku omavalitsuse asutus, kelle bilanssi nimetatud linnavara kuulub. 

3.  OTSUS

3.1. Anda Narva linn, Kangelaste prospekt 15 korteriühistule, registrikood 80159068, avalikku enampakkumist korraldamata määramata ajaks tasuta kasutusse Kangelaste prospekt lõik 2 (katastritunnus 51102:001:0122, transpordimaa 100%) kinnistul asuva maa-ala osa üldpinnaga 35,0 m2 maja elanikele parkimisplatsi rajamiseks. 
3.2. Narva Linnavalitsuse Linnamajandusametil sõlmida Narva linn, Kangelaste prospekt 15 korteriühistuga punktis 3.1. nimetatud maa-ala tasuta kasutusleping.
4.  RAKENDUSSÄTTED

4.1. Narva Linnavalitsuse Linnamajandusametil teha korraldus teatavaks Narva linn, Kangelaste prospekt 15 korteriühistule. 

4.2. Korraldus jõustub seadusega sätestatud korras.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

